Kouefront op pad na KaapstadArgieffoto (Foto: Maria Godfrida/Pixabay) ŉ Kouefront sal na verwagting Vrydagmiddag die land tref en gure weersomstandighede in die Wes-Kaap veroorsaak. Die Suid-Afrikaanse Weerdiens het gesê sterk westelike en noordwestelike winde (40 – 60 km/h) kan van die oggend verwag word oor die hele Wes-Kaap net voor die kouefront. Stormsterkte winde (60 – 75 km/h met rukwinde van 80 – 100 km/h) kan ook in plekke oor die Sentraal-Karoo, Breederiviervallei en Kaapse Skiereiland verwag word. Reën word ook deur die loop van Vrydagmiddag in die Wes-Kaap verwag en sneeu word Vrydagaand tot Saterdagoggend op die suidelike berge van die Wes-Kaap verwag. Plaaslike vloede word in die Kaapse Wynlande, Overberg en Kaapstad-middestad verwag. Geprojekteerde windspoed (in knope) oor die Wes-Kaapse binneland en kusgebied vir Vrydagmiddag en Saterdagoggend Reën word Vrydag in die Wes-Kaap verwag Maksimumtemperature vir Saterdag, 22 Junie 2019